title: Muisca vegeduropa
text: Muisca vawa tiyid lumeiskafa numen pilkomodara bal rawopafa joxara tir wavdafa. Lanbata vawa tiyid kazafa vawa do taltef vegungik is lenton Guane sane is ronon Panche sane isu Muzo ; ara tiyid baerdafa. Xim ke baerdafa joya faveyena ta befoltura koe Guasca is Siecha al zo trasid. Vawa kagluyasa va Muisca cosxo gu warzexo va kilta koo Somondoco is Súnuba tiyid. Vawa reme meftava aname azekexa tiyid vwepafa num figafa gu remlakira ke espanaf olgalicusik. Kaike meftava, male azepe ke vema ke Bogotá, lakira tiyir lofakafa.